सीएम केजरीवाल ने हिसार में अपनी सरकार के कार्यों की जमकर तारीफ की. उन्होंने कहा कि दिल्ली में महज तीन साल पहले उनकी सरकार बनी. लेकिन इन तीन साल में ही सरकार ने स्कूलों में बुनियादी ढांचे का विकास कर के दिखा दिया. दिल्ली के सरकारी स्कूलों में स्वीमिंग पूल, लिफ्ट लग गई हैं. टीचरों को ट्रेनिंग दी जा रही है. दिल्ली के सरकारी स्कूलों में अब अच्छे घरों के बच्चे भी पढ़ने लगे हैं. लेकिन, हरियाणा में सरकारी स्कूलों की हालत खराब है. उन्होंने कहा कि दिल्ली में अस्पतालों में उनकी सरकार ने बेजोड़ काम किया है और मरीजों को पूरा मुफ्त इलाज दिया जा रहा है.